**MOKYTOJŲ REFLEKSIJA APIE TEMOS PLANĄ**

***PASAKOJIMAS IR GALIA***

LIETUVIŲ KALBA IR LITERATŪRA.Pamokos tema reikalinga, mokiniams aktuali ir įdomi siejant su jų perskaitytomis knygomis. Metodinėje medžiagoje nurodoma, kad ši tema *Pasakojimas ir galia* skiriama 9-10 klasių mokiniams, tačiau buvo pravesta ir 8 klasės mokiniams netradicinėje aplinkoje – Naujasodžio bibliotekoje. Kadangi pamoka vyko ne mokykloje, administracija rūpinosi transportu. Lietuvių kalbos ir literatūros mokytoja kartu su etikos mokytoja ruošėsi pamokai, rinko užduotis. Bibliotekos vedėja ruošė darbo aplinkas, padėjo mokiniams ieškoti medžiagos.

Teorinės medžiagos buvo gana daug, jos visos mokytojos negalėjo išdėstyti, todėl adaptavo atsižvelgdamos į etikos ir lietuvių kalbos kursą 8 klasėje. Jei mokymo medžiagos pakankamai, ją reikia taikyti kūrybiškai bet kuriuo atveju. Kaip vesti integruotą pamoką – tai turėtų būti kiekvieno mokytojo pasirinkimo laisvė. Tačiau sunkoka ,,pritraukti“ šią temą prie lietuvių kalbos teminio plano bei turinio.

Užduočių pritrūko, todėl mokytojos rengė pačios. Kadangi pamokų laikas trumpas, o medžiagos nemažai, tai dalis darbo atlikta su mokiniais rengiantis. Mokiniai, dirbdami grupėmis, iš anksto gavo užduotis ir atliktus darbus turėjo pristatyti per organizuotas pamokas bibliotekoje. Mokiniai domėjosi, dirbo individualiai ir grupėmis. Jiems atliekant grupines užduotis talkino etikos mokytoja bei bibliotekos vedėja. Mokiniams buvo lengviau rasti reikalingos medžiagos. Tačiau, kai didelė klasė, lieka neišklausytų mokinių. Taigi reikėtų daugiau užduočių.

Pamokos tema vesta vietoj užklasinio skaitymo aptarimo pamokos, todėl mokinių žinios vertintos kaip darbas grupėje. Mokytojų nuomone, ši pamoka pasiekė tikslą.